
Kichik korxona va mikrofirmalar faoliyatining 
tanlanma kuzatuvlarini tashkil etish va oʻtkazish boʻyicha
uslubiy nizom
“Kichik korxona va mikrofirmalar faoliyatining tanlanma kuzatuvlarini tashkil etish va oʻtkazish boʻyicha uslubiy nizom” (keyingi oʻrinlarda – Uslubiy nizom), tanlanma kuzatuv natijalari koʻrib chiqilayotgan davrda kichik biznesning respublika iqtisodiyoti rivojidagi ulushini baholash va asosiy koʻrsatkichlarni hisoblash uchun reprezentativ maʼlumotlar olish maqsadida, kichik korxona va mikrofirmalar faoliyatining tanlanma kuzatuvini tashkil etish va oʻtkazish mexanizmlarini belgilaydi.
Kichik korxona va mikrofirmalar faoliyatining tanlanma kuzatuvi (keyingi oʻrinlarda – tanlanma kuzatuv) Oʻzbekiston Respublikasi Prezidentining 2014-yil 7-apreldagi “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida”gi PF-4609-son Farmoni ijrosini taʼminlash, tadbirkorlik subyektlari faoliyati uchun hisobotlar tizimi hamda ularni taqdim etish tartibini tubdan takomillashtirish hisobiga yanada qulay shart-sharoitlar yaratish maqsadida joriy qilingan.
Uslubiy nizom Oʻzbekiston Respublikasi Prezidentining 2025-yil 
24-fevraldagi “Oʻzbekiston Respublikasi Milliy statistika qoʻmitasi faoliyatini tashkil etish chora-tadbirlari toʻgʻrisida” PQ-75-son qarori ijrosini taʼminlash maqsadida, shuningdek, Statistik maʼlumotlarni ishlab chiqish jarayonlarining namunaviy modeli (Generic Statistical Business Process Model (keyingi oʻrinlarda-GSBPM)) talablari asosida ishlab chiqilgan.
Tanlanma kuzatuvlarni tashkil etish va oʻtkazish uslubiyati Yevropa Ittifoqi Statistika byurosi tomonidan ishlab chiqilgan korxonalar statistika kuzatuvlarini rejalashtirish va oʻtkazish boʻyicha qoʻllanmaning (Yevrostat, 2021) asosiy qoidalari, prinsiplari va tavsiyalariga asoslangan.
1-bob. Umumiy qoidalar
1. Uslubiy nizom GSBPMning rejalashtirish va yigʻish bosqichlari doirasida tanlanmani rejalashtirish, shakllantirish, kuzatuvlarni tashkil etish, amalga oshirish hamda yakunlash jarayonlarini oʻz ichiga oladi.
2. Tanlanma kuzatuvlarni tashkil etish va oʻtkazish, joriy yil uchun tasdiqlangan rasmiy statistika sohasidagi davlat dasturi (keyingi oʻrinlarda – Statistika dasturi) hamda uning asosida Milliy statistika qoʻmitasi tomonidan tasdiqlanadigan Statistika ishlarini tayyorlash dasturida belgilangan muddatlarda, respublika 
va hududlar miqyosida amalga oshiriladi.
3. Tanlanma kuzatuvlarni tashkil etish va oʻtkazish ushbu Uslubiy nizomga 1-ilovada keltirilgan sxemaga muvofiq amalga oshiriladi va quyidagi jarayonlarni oʻz ichiga oladi:
a) tanlov asosini shakllantirish;
b) tanlovni rejalashtirish;
c) tanlov jamlanmasini shakllantirish;
d) axborotlarni yigʻish va birlamchi qayta ishlash;
e) tanlanma kuzatuv yakunlarini shakllantirish. 
4. Oʻzbekiston Respublikasi Vazirlar Mahkamasining 2016-yil 
24-avgustdagi 275-son qarori bilan tasdiqlangan Kichik tadbirkorlik subyektlariga tegishli boʻlgan tashkilotlarning IFUT asosida takomillashtirilgan tasniflagichiga muvofiq, belgilangan yillik oʻrtacha ishlovchilar soni hamda iqtisodiy faoliyat turlari boʻyicha kichik korxonalar va mikrofirmalar (dehqon va fermer xoʻjaliklarisiz) toifasiga tegishli boʻlgan yuridik shaxslar tanlanma kuzatuv obyekti hisoblanadi.
5. Tanlanma kuzatuvlar, Milliy statistika qoʻmitasi tomonidan tasdiqlangan 4 kb “Kichik korxona va mikrofirmaning faoliyati toʻgʻrisida  savolnoma” statistika kuzatuvi shakli asosida, har chorakda bir marta Oʻzbekiston Respublikasining barcha hududlarida oʻtkaziladi.
6. Tanlanma kuzatuvda ishtirok etish respondentlar uchun ixtiyoriy hisoblanadi.
7. Tanlanma kuzatuv natijasida olingan maʼlumotlar asosida, Qoraqalpogʻiston Respublikasi, viloyatlar va Toshkent shahri kesimida, iqtisodiy faoliyatning yiriklashtirilgan turlari boʻyicha kichik korxona va mikrofirmalar faoliyatini baholash koʻrsatkichlari shakllantiriladi.
Tanlanma kuzatuv natijasida quyidagi yoʻnalishlar boʻyicha maʼlumotlar yigʻiladi va baholanadi:  
a) umumiy iqtisodiy muhit va biznesga boʻlgan ishonchni baholash;
b) daromadlar va ishlab chiqarish koʻrsatkichlari
c) tovar moddiy zaxiralar koʻrsatkichlari 
d) mehnat koʻrsatkichlari
e) ichki savdo aylanmasi;
j) tashqi savdo: xizmatlar eksporti-importi;
k) turlari boʻyicha koʻrsatilgan bozor xizmatlari.
Ishlab chiqarish zaruratiga koʻra, tanlanma kuzatuv shakliga qoʻshimcha va/yoki oʻzgartirishlar kiritilgan hollarda, boshqa soha va yoʻnalishlar boʻyicha ham maʼlumotlar yigʻilishi va baholanishi mumkin.
8. Tanlanma kuzatuv natijalarini qayta ishlash va ularni bosh jamlanmaga tarqatish hududlar darajasida hamda iqtisodiyotning asosiy sohalari boʻyicha vaznlarni qoʻllash orqali, savolnoma maʼlumotlarini kiritish va qayta ishlash boʻyicha dasturiy vositalardan foydalangan holda amalga oshiriladi.

9. Kichik korxona va mikrofirmalar tanlovi asosini shakllantirish:
Korxonalar va tashkilotlarning yagona davlat registri (keyingi oʻrinlarda – KTYADR) maʼlumotlari;
1 korxona “Tashkilot xoʻjalik faoliyatining asosiy koʻrsatkichlari toʻgʻrisidagi statistika hisoboti” yillik shakli maʼlumotlari; 
maʼmuriy maʼlumotlarni yetkazib beruvchilar (Oʻzbekiston Respublikasi Soliq qoʻmitasi) tomonidan taqdim etiladigan kichik korxona va mikrofirmalar roʻyxati, shu jumladan, xodimlar soni va mahsulot (tovar, ish va xizmatlar) sotishdan tushgan sof tushumi haqidagi maʼlumotlari hamda Oʻzbekiston Respublikasi Qurilish va uy-joy kommunal xoʻjaligi vazirligining qurilishga ruxsatnoma berish toʻgʻrisidagi maʼlumotlaridan foydalangan holda amalga oshiriladi.
Tanlov asosini shakllantirishda, Oʻzbekiston Respublikasi Prezidentining 2025-yil 24-fevraldagi “Statistika ishlarini tashkil etish va yuritish tizimini yangi bosqichga olib chiqish boʻyicha qoʻshimcha chora-tadbirlar toʻgʻrisida”gi PF-27-son Farmoniga muvofiq, xodimlar soni yillik oʻrtacha 5 kishidan kam boʻlgan 
va (yoki) yillik tushumi bazaviy hisoblash miqdorining 2 000 barobarigacha boʻlib, yillik statistika hisobotini topshirish majburiyati bekor qilingan mikrofirma va kichik korxonalar (bundan davlat ulushi 50 foiz va undan yuqori boʻlgan korxonalar, dasturlarga kiritilgan va aksiz soligʻi toʻlovchi subyektlar mustasno) ham eʼtiborga olinadi.
Tanlov asosini toʻgʻri va ishonchli shakllantirish, shu jumladan unda yillik hisobot taqdim etishdan ozod etilgan kichik korxona va mikrofirmalar boʻyicha maʼlumotlarni ham qamrab olish maqsadida, tanlov asosi KTYADR bazasida “faoliyat yuritayotgan” holatida boʻlgan barcha kichik korxona va mikrofirmalar boʻyicha shakllantiriladi.
10. Har yili, I chorak uchun kuzatuv oʻtkazish maqsadida bosh jamlanmani shakllantirishda – tanlanma kuzatuv yilining 1-mart holatiga boʻlgan KTYADR bazasidan mazkur Uslubiy nizomning 4-bandida belgilangan mezonlarga mos keluvchi barcha faoliyat koʻrsatayotgan kichik korxona va mikrofirmalar (dehqon va fermer xoʻjaliklaridan tashqari) tanlab olinadi.
Tanlov quyidagi asosiy rekvizitlarni oʻz ichiga oladi:
a) soliq toʻlovchining identifikatsiya raqami (STIR);
b) korxona, tashkilotning asosiy kodi (KTUT);
c) yuridik shaxsning nomi;
d) respondentning iqtisodiy faoliyat turlarining umumdavlat tasniflagichi (IFUT) (2 tahrir)ga muvofiq IFUT kodi; 
e) respondentning maʼmuriy-hududiy tuzilmalarni (obyektlarni) belgilash tizimi idoraviy statistik tasniflagichi – MHTBT kodi.
11. KTYADR bazasi asosida shakllantirilgan kichik korxona 
va mikrofirmalarning maʼlumotlar bazasiga:
1 korxona “Tashkilot xoʻjalik faoliyatining asosiy koʻrsatkichlari toʻgʻrisidagi statistika hisoboti” yillik shakli maʼlumotlari;
maʼmuriy maʼlumotlarni yetkazib beruvchilar tomonidan kichik korxona 
va mikrofirmalar kesimida taqdim etilgan mahsulot (tovar, ish va xizmat)lar sotishdan sof tushum koʻrsatkichi qoʻshiladi.
“Tushum” koʻrsatkichiga ega boʻlmagan subyektlar umumiy roʻyxatdan chiqariladi.
12. Elektron maʼlumotlar bazasi shaklida rasmiylashtirilgan va mazkur Uslubiy nizomning 9-11-bandlarida belgilangan rekvizitlar hamda belgilarni oʻz ichiga olgan kichik korxona va mikrofirmalar roʻyxati tanlov asosini shakllantirishning yakuniy natijasi yaʼni tanlovning bosh jamlanmasi hisoblanadi.
13. Joriy yilning kelgusi II, III va IV choraklari uchun kuzatuv oʻtkazish maqsadida bosh jamlanmani shakllantirishda, tanlanma kuzatuv yilining 1-iyun, 
1-sentabr, 1-oktabr holatiga boʻlgan KTYADRdan faoliyat koʻrsatayotgan kichik korxonalar va mikrofirmalar jamlanmasi tanlab olinadi. 
Bunda, har gal ushbu roʻyxatga maʼmuriy maʼlumotlarni yetkazib beruvchilarning oylik, choraklik va yillik asosda taqdim etiladigan maʼlumotlaridan soʻnggi davr uchun “tushum” koʻrsatkichlari hamda boshqa maʼlumotlar qoʻshiladi. Jamlanmani shakllantirish davrida “tushum”ga ega boʻlmagan subyektlar umumiy roʻyxatdan chiqariladi.
14. KTYADR bazasi va maʼmuriy maʼlumotlarni yetkazib beruvchilar maʼlumotlari asosida shakllantirilgan tanlov asosi, kuzatiladigan respondentlarni avtomatik ravishda tanlab olish uchun foydalaniladi.

15. Tanlov rejasi bu – tanlovning bosh jamlanmasi va birliklarini, shuningdek, maqbul tanlovning ehtimoliy bosqichlarini belgilab beruvchi tasniflashlar toʻplamidir.
Tanlovning tanlash sxemasi tanlangan rejaga muvofiq, tanlovning mexanik tanlash usulini bayon etadi.
Tanlovning tanlash sxemasi jamlanmaga muhim taʼsir koʻrsatadi, shuning uchun u shunday tarzda shakllantirilgan boʻlishi kerakki, tanlab olinadigan jamlanma ishonchli boʻlishi hamda kichik korxona va mikrofirmalarning bosh jamlanmasini tavsiflab bera olishi lozim.
16. Tanlab olinadigan jamlanmani shakllantirish koʻp oʻlchamli tabaqalashgan tasodifiy tanlov usuli orqali amalga oshiriladi.
Bunda, tanlov asosi bir-birini inkor etadigan va bir-birini toʻldiradigan kichik guruhlarga (stratalarga) boʻlinadiki, toki har bir jamlanma birligi faqat bitta kichik guruhga tegishli boʻlishi, boshqa guruhda takrorlanmasligi va birorta ham respondent tushirib qoldirilmasligi kerak.
Stratalar orqali tanlash maxsus dasturiy taʼminot bazasida strata ichida sistematik tanlash yordamida shakllantirilgan tasodifiy raqamlardan foydalanishga asoslanadi. 
17. KTYADR bazasi va maʼmuriy maʼlumotlarni yetkazib beruvchilar maʼlumotlari asosida shakllantirilgan kichik korxona va mikrofirmalarning tanlov asosini stratalarga tabaqalashtirish respublika miqyosida uch bosqichda amalga oshiriladi.
Birinchi bosqichda bosh jamlanma asosida quyidagi ikkita roʻyxat shakllantiriladi:
a) “tushum” koʻrsatkichi nol boʻlmagan – 1 korxona “Tashkilot xoʻjalik faoliyatining asosiy koʻrsatkichlari toʻgʻrisidagi statistika hisoboti” yillik shaklini taqdim etuvchi kichik korxona va mikrofirmalar roʻyxati (A jamlanma);
b) “tushum” koʻrsatkichi nol boʻlmagan – xodimlar soni yillik oʻrtacha 
5 kishidan kam boʻlgan va (yoki) yillik tushumi bazaviy hisoblash miqdorining 2 000 barobarigacha boʻlib, yillik statistika hisobotini topshirishdan ozod etilgan mikrofirma va kichik korxonalar roʻyxati (B jamlanma).
Bunda, kichik korxona va mikrofirmalarning 2-marta (A va B jamlanmaga) takroran roʻyxatga tushib qolishining oldi olinishi lozim.
Ikkinchi bosqichda “A va B” jamlanma 14 ta strata (Qoraqalpogʻiston Respublikasi, viloyatlar, Toshkent shahri)ga ajratiladi va “tushum” koʻrsatkichi boʻyicha kvartil usulidan foydalangan holda quyidagi stratalarga tabaqalashtiriladi:
a) A1 va B1 strata – tushum hajmi tegishli faoliyat turi uchun kvartil usul orqali ajratilgan eng yuqorisini (25%i) tashkil etadiganlar – “yuqori” (high);
b) A2 va B2 strata – tushum hajmi tegishli faoliyat turi uchun kvartil usul orqali ajratilgan eng yuqoridan keyingisini (25%i) tashkil etadiganlar – “oʻrta” (medium);
c) A3 va B3 strata – tushum hajmi tegishli faoliyat turi uchun kvartil usul orqali ajratilgan oʻrta qismdan keyingisini (25%i) tashkil etadiganlar – “past” (low);
d) A4 va B4 strata – tushum hajmi tegishli faoliyat turi uchun kvartil usul orqali ajratilgan past qismdan keyingi eng soʻngi (25%i) boʻlakni tashkil etadiganlar – “juda past” (very low).
“A va B” jamlanmalarni tabaqalashtirish namunasi ushbu Uslubiy nizomning 2-ilovasida keltirilgan.
Uchinchi bosqichda “A va B” jamlanma 14 ta strata (Qoraqalpogʻiston Respublikasi, viloyatlar, Toshkent shahri)ning har biri kesimida proporsional taqsimot yoʻli bilan asosiy iqtisodiy faoliyat turi boʻyicha guruhlanadi.
“A va B” jamlanmalarni har bir hudud kesimida faoliyat turlari boʻyicha tabaqalashtirish namunasi ushbu Uslubiy nizomning 3-ilovasida keltirilgan.
18. Har bir strata boʻyicha muayyan chorakda tanlanma kuzatuvga tushgan kichik korxona va mikrofirmalarning umumiy soni (keyingi oʻrinlarda – tanlov jamlanmasi), maxsus dasturiy taʼminot bazasida tegishli qadam birligidan foydalangan holda aniqlanadi. 
19. Har chorakda, har bir soha va har bir strata boʻyicha bosh jamlanmadan ajratib olinadigan tanlov jamlanmasi hajmini (respondentlar sonini) aniqlash uchun, Milliy statistika qoʻmitasi tarmoq boshqarmalari talablaridan kelib chiqib, ishonch intervaliga asosan ruxsat etilgan xatolik darajasi belgilanadi. 

20. “A va B” jamlanma asosida kichik korxona va mikrofirmalarning tanlov jamlanmasini shakllantirish yilda toʻrt marta (har chorakda) amalga oshiriladi.
I chorak uchun kuzatuv oʻtkazish maqsadida tanlov jamlanmasini shakllantirishda ushbu nizomning 11-bandi va 3-bobiga muvofiq KTYADR bazasi va maʼmuriy maʼlumotlarni yetkazib beruvchilar maʼlumotlari asosida shakllantirilgan kichik korxona va mikrofirmalarning tanlov asosidan foydalaniladi.
II, III va IV choraklar uchun tanlanma kuzatuvlar tanlov jamlanmasini shakllantirishda, KTYADRda korxonalarning faoliyat turi va toifasi boʻyicha oʻtkazilgan aktualizatsiya natijalarini hisobga olgan holda 1 korxona “Tashkilot xoʻjalik faoliyatining asosiy koʻrsatkichlari toʻgʻrisidagi statistika hisoboti” shakli statistika hisoboti hamda maʼmuriy maʼlumotlarni yetkazib beruvchilar maʼlumotlari asosida aniqlashtirilgan elektron maʼlumotlar bazasidan foydalaniladi.
21. Tegishli chorak uchun tanlama hajmini (sample size) shakllantirish, cheklangan yoki maʼlum bir hajmga ega boʻlgan bosh jamlanmadan aniqlik va ishonchlilik darajasini hisobga olgan holda talab qilinadigan tanlanma hajmini aniqlashda foydalaniladigan Kokran (Cochran) formulasi va unga yakuniy jamlanmaga tuzatish koeffitsiyentini (FPC – Finite Population Correction) tatbiq etish orqali amalga oshiriladi. 
22. Tanlanma hajmini hisoblash tartibi:
Tanlanma kuzatuvning reprezentativligini taʼminlash va bosh jamlanma soni cheklanganligini inobatga olgan holda, kuzatuvga talab qilinadigan respondentlar soni (n) quyidagi integrallashgan Kokran (Cochran) formulasi asosida aniqlanadi:


Bunda:
n – kuzatuv uchun tanlab olinishi lozim boʻlgan respondentlarning yakuniy soni (tanlanma hajmi);
N – bosh jamlanmaning umumiy hajmi (roʻyxatdagi faoliyat yuritayotgan korxonalar soni);
Z – tanlangan ishonchlilik darajasiga mos keluvchi koeffitsiyent 
(95 foizli ishonchlilik darajasi taʼminlanganda Z = 1,96 ga teng);
p – oʻrganilayotgan belgining kutilayotgan variatsiyasi (hisob-kitoblarda maksimal noaniqlikni inobatga olish va tanlanma yetarliligini kafolatlash uchun 0,5 ga teng deb qabul qilinadi);
e – yoʻl qoʻyilishi mumkin boʻlgan chegaraviy xatolik darajasi (reprezentativlik xatosi boʻlib, statistik amaliyotda odatda 0,05 yoki 5 foiz miqdorida belgilanadi).
Ushbu formulaning qoʻllanilishi bosh jamlanma birliklari soni (N) cheklangan hollarda tanlanma xatoligini avtomatik ravishda korreksiya qilish imkonini beradi. 
Bu yondashuv kichik korxona va mikrofirmalarni oʻrganishda ortiqcha tanlov hajmining oldini oladi hamda respondentlarga tushadigan hisobot yukini optimallashtiradi.
Tanlanma hajmini hisoblash boʻyicha shartli namuna:
Aytaylik, muayyan hududda sanoat sohasida faoliyat yuritayotgan kichik korxonalarning umumiy soni (N) 1 000 tani tashkil etadi. 
Kuzatuvning ishonchlilik darajasi 95% (Z=1,96), kutilayotgan variatsiya 50% (p=0,5) va ruxsat etilgan xatolik darajasi 5% (e=0,05) deb belgilandi. 

Hisoblash natijasi quyidagicha boʻladi:



Shunday qilib, bosh jamlanma 1 000 ta boʻlgan taqdirda, 95% ishonchlilik va 5% xatolik bilan reprezentativlikni taʼminlash uchun 278 ta respondentni kuzatuvga jalb etish kifoya qiladi. 
Bu esa, kuzatuvning reprezentativligi va maʼlumotlarning maksimal ishonchlilik darajasini saqlagan holda, respondentlar qamrovini bosh jamlanmaga nisbatan sezilarli darajada optimallashtirish imkonini beradi.
23. Muayyan chorak boʻyicha A va B jamlanmalardan tanlab olingan kichik korxona va mikrofirmalar roʻyxati ushbu chorak uchun tanlov jamlanmasini tashkil etadi. 
Tanlanma kuzatuvda ishtirok etuvchi respondentlar roʻyxati har chorakda toʻliq yangisiga almashtiriladi (100 foiz choraklik rotatsiya).
Shuningdek, topish imkoniyati boʻlmagan, soʻrovnomada ishtirok etishni istamagan yoki tanlanma soʻrovnomasini taqdim etmagan subyektlar boshqasiga almashtirilishiga yoʻl qoʻyilmaydi.
Tanlanma kuzatuvni oʻtkazish, tanlab olingan respondentlarning KTYADR bazasi asosida kuzatuv vaqtidagi faollik holatini hisobga olgan holda amalga oshiriladi. 
Kuzatuv oʻtkazish vaqtida muayyan sabablar bilan faoliyat koʻrsatmayotganligi aniqlangan respondentlar ham boshqa respondentlarga almashtirilmaydi.
24. Tanlanma kuzatuvga tushgan respondentlar roʻyxati har chorak oxirgi oyining 20-sanasigacha Milliy statistika qoʻmitasi tomonidan shakllantiriladi.
Kuzatuvga tushgan respondentlarning elektron shakldagi roʻyxati koʻrinishidagi tanlov natijalari, har chorakda kuzatuv davri oxirgi oyining 
22-sanasigacha:
hududiy statistika boshqarmalariga yuboriladi;
Milliy statistika qoʻmitasining www.stat.uz rasmiy saytida joylashtiriladi.

25. Hududiy statistika boshqarmalarining Tadbirkorlik subyektlari kuzatuvlari boʻlimlari hamda tuman (shahar) statistika boʻlimlari:
tanlanma kuzatuv roʻyxatiga kiritilgan barcha respondentlarni kuzatuvga tushganliklari va savolnomani toʻldirib belgilangan muddatda taqdim etishlari lozimligi haqida xabardor qiladilar;
savolnomani toʻldirish boʻyicha respondentlarga tushuntirishlar beradilar;
toʻldirilgan savolnomalarni qabul qilib olishni taʼminlaydilar.
26. Respondentlardan savolnomalarni yigʻish Milliy statistika qoʻmitasining maxsus avtomatlashtirilgan axborot tizimi orqali hududiy statistika organlari tomonidan amalga oshiriladi. 
Tanlanma kuzatuv natijalarining ishonchliligi va sifatliligi olingan maʼlumotlarni bosh jamlanmaga tarqatishda muhim omil boʻlishi, xususan yoʻl qoʻyilgan har bir xatolik pirovardida bir necha martaga koʻpayib ketishi mumkinligini inobatga olgan holda, respondentlardan savolnomani qabul qilishda uni toʻgʻri 
va toʻliq toʻldirilganligiga eʼtibor qaratish zarur. 
Shuningdek, olingan maʼlumotlarni mavjud maʼmuriy maʼlumotlar bilan doimiy ravishda solishtirib, maʼlumotlarning ishonchliligini taʼminlash talab etiladi.
27. Tanlanma kuzatuvga tushgan respondentlar uchun savolnomalarni elektron shaklda, Internet tarmogʻi orqali “eStat 4.0” avtomatlashtirilgan axborot tizimidan foydalangan holda taqdim etish imkoniyati yaratiladi. Zarur maʼlumotlar Milliy statistika qoʻmitasining www.stat.uz rasmiy saytida joylashtiriladi. 
28. Tanlanma kuzatuvga tushgan respondentlar tomonidan savolnomalarni taqdim etish qamrovining toʻliq hamda savolnomalarda javoblar ulushining maksimal darajada yuqori boʻlishini taʼminlash maqsadida, hududiy statistika organlari tomonidan: 
kuzatuvlarning ahamiyati va dolzarbligi haqida respondentlar bilan tushuntirish ishlari olib boriladi;
savolnomani toʻldirish va taqdim etishda qiyinchilikka duch kelayotgan respondentlarga maslahat yordamlari koʻrsatiladi;
savolnomani qabul qilish davrida yuzaga kelgan tezkor savollar boʻyicha respondentlar bilan aniqlashtirish ishlari olib boriladi.
29. Tanlanma kuzatuvlarni belgilangan muddatlarda toʻliq va sifatli oʻtkazilishini taʼminlash maqsadida, Milliy statistika qoʻmitasining Tadbirkorlik subʻektlari kuzatuvi va statistik biznes registrlar boshqarmasi hamda hududiy statistika boshqarmalari tomonidan qamrov holati kunlik nazorat qilib boriladi.
30. Tanlanma kuzatuv savolnomasi maʼlumotlarini birlamchi qayta ishlash va tahlil etish “eStat 4.0” avtomatlashtirilgan axborot tizimiga joylashtirilgan mantiqiy nazorat dasturi orqali amalga oshiriladi.
Shuningdek, hududiy statistika organlari xodimlari tomonidan savolnoma javoblarini dastlabki tahlil etish jarayonida qoʻshimcha yuzaga kelgan savollar respondentlar bilan bogʻlangan holda aniqlashtiriladi va respondentlar tomonidan qayta toʻgʻrilangan koʻrsatkichlar asosida maʼlumotlarga tuzatishlar kiritiladi. 
6-bob. Tanlanma kuzatuv yakunlarini shakllantirish
31. Tanlanma kuzatuv natijalari olingandan keyin, Milliy statistika qoʻmitasi Tadbirkorlik subʻektlari kuzatuvi va statistik biznes registrlar boshqarmasi tomonidan nazorat qilish, tahlil etish va tuzatish ishlari bajarilgandan soʻng, kuzatuv natijalarining birlamchi maʼlumotlar bazasi shakllantiriladi.
Birlamchi maʼlumotlar bazasi, asosiy iqtisodiy faoliyat turlari boʻyicha, 
14 ta hudud (Qoraqalpogʻiston Respublikasi, viloyatlar, Toshkent shahri) kesimida, savolnomaga kiritilgan iqtisodiy va moliyaviy koʻrsatkichlar boʻyicha shakllantiriladi.
32. Tanlanma kuzatuvi natijalarini umumlashtirishda respondentlar ularning iqtisodiy faollik darajasi va tushum hajmidan kelib chiqib, quyidagi toʻrtta asosiy strataga (guruhga) tabaqalashtiriladi:
a) high (yuqori) – eng yirik tushumga ega boʻlgan yuqori ulushli subyektlar;
b) medium (oʻrta) – barqaror oʻrtacha koʻrsatkichlarga ega subyektlar;
c) low (past) – kichik hajmdagi faoliyat yurituvchi subyektlar;
d) very low (juda past) – minimal tushumga ega boʻlgan eng kichik subyektlar. 
Har bir strata uchun alohida vazn koeffitsiyenti hisoblanib, bu korxonalarning bosh jamlanmadagi statistik salmogʻini toʻgʻri aks ettirishni taʼminlaydi.
33. Tanlanma kuzatuv natijasida olingan birlamchi maʼlumotlarni bosh jamlanma (respublika, hudud va tarmoq) darajasiga yoyish vaznlash usuli asosida amalga oshiriladi. Vaznlash usuli har bir hudud va tarmoq kesimida alohida qoʻllaniladi.
Vaznlarni hisoblashda har bir strata boʻyicha respondentning tanlanish ehtimolligiga teskari qiymat sifatida aniqlanadigan dastlabki tanlov vaznlaridan foydalaniladi.
34. Tanlanma qamrovining toʻliq emasligi va respondentlarning javob bermaslik holatlarining yakuniy natijalarga salbiy taʼsirini kamaytirish maqsadida, hisoblangan dastlabki tanlov vaznlariga tuzatish koeffitsiyentlari qoʻllaniladi. 
Bunda, maʼlum bir strata boʻyicha savolnomani taqdim etmagan yoki faoliyat koʻrsatmayotgan subyektlarning statistik “yuki” shu stratadagi javob bergan respondentlar oʻrtasida mutanosib ravishda qayta taqsimlanib, tuzatilgan yakuniy vaznlar shakllantiriladi.
35. Har bir tarmoq va hudud boʻyicha yakuniy statistika koʻrsatkichlari respondentlarning individual maʼlumotlarini ular uchun hisoblangan tuzatilgan yakuniy vaznlarga koʻpaytirish va natijalarni stratalar kesimida jamlash orqali olinadi. 
Ushbu vaznlash va maʼlumotlarni bosh jamlanmaga yoyish tartibining namunasi mazkur Uslubiy nizomning 4-ilovasida keltirilgan.
36. Tanlanma kuzatuv natijalari boʻyicha olingan maʼlumotlardan:
a) umumiy iqtisodiy muhit va biznesga boʻlgan ishonchni baholash boʻyicha tahliliy maʼlumotlarni;
b) muayyan tarmoq statistikasi yoʻnalishlari boʻyicha tezkor va yakuniy statistika maʼlumotlarini shakllantirish uchun foydalaniladi.
37. Tanlanma kuzatuv natijalari asosida, har chorakda, umumiy iqtisodiy muhit va biznesga boʻlgan ishonchni baholash toʻgʻrisida respublika boʻyicha tahliliy maʼlumotlarni shakllantirish va belgilangan tartibda foydalanuvchilarga eʼlon qilish ishlari Milliy statistika qoʻmitasining Tadbirkorlik subʻektlari kuzatuvi va statistik biznes registrlar boshqarmasi tomonidan amalga oshiriladi.
Tanlanma kuzatuv natijalaridan olingan maʼlumotlar asosida umumiy iqtisodiy muhit va biznesga boʻlgan ishonchni baholashga oid maʼlumotlar quyidagi asosiy mezonlar boʻyicha shakllantiriladi:
Umumiy iqtisodiy muhit:
joriy davrda – 4 ta (aʼlo; yaxshi; oʻrtacha; yomon) daraja boʻyicha;
oʻtgan yilning shu davriga nisbatan joriy davrdagi oʻzgarishlar – 3 ta (yaxshilanish (koʻpayish); oʻzgarishsiz; yomonlashish (kamayish)) daraja boʻyicha;
yaqin 3 oyda oʻzgarishlar istiqboli – 3 ta (yaxshilanish (koʻpayish); oʻzgarishsiz; yomonlashish (kamayish)) daraja boʻyicha baholanadi.
Ushbu mezonlar boʻyicha baholashlar, shuningdek, savolnomaga kiritilgan iqtisodiy va moliyaviy koʻrsatkichlar hamda sohadagi raqobat muhiti boʻyicha ham amalga oshiriladi.
Tahliliy maʼlumotlar respublika boʻyicha, 14 ta hudud (Qoraqalpogʻiston Respublikasi, viloyatlar, Toshkent shahri) kesimida hamda asosiy iqtisodiy faoliyat turlari boʻyicha shakllantiriladi. 
38. Tanlanma kuzatuv natijalari boʻyicha Tadbirkorlik subʻektlari kuzatuvi va statistik biznes registrlar boshqarmasi tomonidan har bir hudud (Qoraqalpogʻiston Respublikasi, viloyatlar, Toshkent shahri) kesimida umumiy iqtisodiy muhit va biznesga boʻlgan ishonchni baholash maʼlumotlari alohida-alohida shakllantirilib, hududiy statistika boshqarmalariga taqdim etiladi.
Hudud boʻyicha umumiy iqtisodiy muhit va biznesga boʻlgan ishonchni baholash boʻyicha tahliliy maʼlumotlarni belgilangan tartibda foydalanuvchilarga eʼlon qilish hududiy statistika boshqarmalari tomonidan amalga oshiriladi.
39. Choraklik tanlanma kuzatuv natijalari boʻyicha tayyorlangan birlamchi maʼlumotlar bazasi tarmoqlar boʻyicha rasmiy statistika maʼlumotlarini shakllantirish uchun Milliy statistika qoʻmitasi tegishli tarmoq statistikasi boshqarmalariga taqdim etiladi.
Kuzatuv natijalari asosida rasmiy statistika maʼlumotlarini shakllantirish, Statistika dasturi hamda Statistika ishlarini tayyorlash dasturida tegishli tarmoqlar boʻyicha rasmiy statistika maʼlumotlarini shakllantirish va tarqatishga masʼul etib belgilangan Milliy statistika qoʻmitasining tegishli tarmoq statistikasi boshqarmalari tomonidan amalga oshiriladi.
Tanlanma kuzatuvlar natijalaridan foydalangan holda tarmoqlar boʻyicha rasmiy statistika maʼlumotlarini shakllantirish, tegishli tarmoq statistikasi yoʻnalishlari boʻyicha tasdiqlangan statistika uslubiyatlaridan foydalangan holda amalga oshiriladi. 
7-bob. Yakuniy qoidalar
40. Uslubiy nizom tanlanma statistika kuzatuvlarini tashkil etish 
va oʻtkazishning asosiy bosqichlariga mos boʻlgan ketma-ketlikda ifodalangan hamda statistika organlari tomonidan oʻrganilgan kichik korxona va mikrofirmalar jamlanmasi toʻgʻrisida ilmiy asoslangan xulosalar chiqarish imkonini beruvchi ishonchli statistika maʼlumotlarini, bunda olingan natijalarning aniqligini nazorat qilgan holda, shakllantirish maqsadida foydalanishlari uchun moʻljallangan.
41. Kichik korxona va mikrofirmalar choraklik tanlanma kuzatuvining natijalari iqtisodiyot tarmoqlari boʻyicha ishlab chiqarish hajmlari toʻgʻrisidagi maʼlumotlarni shakllantirishda foydalaniladi hamda har chorakda tegishli makroiqtisodiy koʻrsatkichlarni hisoblash  uchun ham qoʻllaniladi.
42. Kichik korxona va mikrofirmalar boʻyicha choraklik indikatorlarni shakllantirishda baholashlarning aniqligini oshirish uchun, Milliy statistika qoʻmitasining tegishli tarkibiy boʻlinmalari tomonidan savolnomalardagi iqtisodiy vaziyatni baholovchi “yaxshilanish” yoki “yomonlashish” koʻrsatkichlari asosida hisoblangan tuzatuvchi koeffitsiyentlar ham qoʻllanilishi mumkin.
43. Mazkur Uslubiy nizomni ishlab chiqish, kelishish, tasdiqlash va amaliyotga joriy qilish bosqichlari “Statistik maʼlumotlarni taqdim etishning universal modeli” (GSIM – Generic Statistical Information Model)  talablari asosida Milliy statistika qoʻmitasi tomonidan ishlab chiqilgan “Statistika sohasida tasniflar, metodologiyalar va kuzatuv shakllarini ishlab chiqish va tasdiqlash boʻyicha namunaviy uslubiy qoʻllanma”ga muvofiq amalga oshirilgan.
44. 4kb savolnomasi asosida tanlanma kuzatuv metodologiyasining umumiy tavsifi quyidagilardan iborat:

	Tanlanma kuzatuv metodologiyasi
	Tabaqalashtirilgan tanlanma

	Stratalar taʼrifi
	Toʻrtta strata korxonaning oʻtgan yildagi tushum qiymatlari asosida shakllantiriladi:
Yuqori strata: tushumi eng yuqori kvartilga 
(25 foiz) kiruvchi subyektlar;
Oʻrta strata: tushumi ikkinchi yuqori kvartilga 
(25 foiz) kiruvchi subyektlar;
Past strata: tushumi uchinchi kvartilga (25 foiz) kiruvchi subyektlar;
Juda past strata: tushumi eng past kvartilga 
(25 foiz) kiruvchi subyektlar.

	Baholash darajasi
	Hududlar (14 ta hudud)

	Tanlanma hajmini hisoblash
	Tanlanma hajmi har bir hudud uchun quyidagi yoʻl qoʻyilishi mumkin boʻlgan xatolik darajalari asosida alohida hisoblanadi:
Yuqori strata: 2,5-10,0 foiz xatolik chegarasi;
Oʻrta strata: 2,5-10,0 foiz xatolik chegarasi;
Past strata: 5,0-10,0 foiz xatolik chegarasi;
Juda past strata: 5,0-10,0 foiz xatolik chegarasi.
Koʻproq tanlanmalar yuqori va oʻrta stratalardan tanlab olinadi.

	Tanlanmani tanlab olish
	Tanlanmalar hudud darajasida sistematik tasodifiy tanlash usuli orqali tanlab olinadi.
Buning uchun tanlov asosi quyidagi tartibda saralanadi: “hudud, tuman, tarmoq, tashqi savdo, qurilish ruxsatnomasi, kichik tarmoq, tushum”. Shundan soʻng, tanlanmalar sistematik tanlash usuli orqali tanlab olinadi.

	Almashtirish
	Kuzatuvda ishtirok etishni rad etgan korxonalar oʻrniga boshqa korxonalarni almashtirib kiritish qoʻllanilmaydi.

	Vaznlar
	Vaznlar har bir strata uchun alohida hisoblanadi.
























	



	Kichik korxona va mikrofirmalar 
tanlanma kuzatuvini tashkil etish va oʻtkazish boʻyicha uslubiy nizomga
1-ilova


                                                                       


Kichik korxona va mikrofirmalar tanlanma kuzatuvini 
tashkil etish va oʻtkazish 
SXEMASI

	Bosqichlar
	
	Subyektlar
	
	Amalga oshiriladigan tadbirlar
	
	Bajarish muddatlari

	
	
	
	
	
	
	

	1-bosqich
	
	Tadbirkorlik subʻektlari kuzatuvi va statistik biznes registrlar boshqarmasi
	
	Tanlanma kuzatuv savolnomasini tayyorlash, qayta koʻrib chiqish, takomillashtirish, kelishish va rasmiylashtirish ishlarini tashkil etadi.
	
	Har yili avgust-
oktyabr oylarida

	
	
	
	
	
	
	

	
	
	
	
	
	
	

	2-bosqich
	
	Raqamli texnologiyalarni rivojlantirish boshqarmasi
	
	1. Tanlanma kuzatuv uchun maxsus axborot tizimini ishlab chiqadi va yuritadi.
2. Tanlanma kuzatuv oʻtkazish uchun axborot tizimini foydalanish uchun tayyor holatga keltiradi.
3. Axborot tizimini uzluksiz ishlashini taʼminlaydi.
	
	Kuzatuvlar boshlanishidan
15 kun oldin
Kuzatuvlar boshlanishidan
kamida 5 kun oldin
Kuzatuvlar 
davrida

	
	
	
	
	
	
	

	
	
	
	
	
	
	

	3-bosqich
	
	Tadbirkorlik subʻektlari kuzatuvi va statistik biznes registrlar boshqarmasi
	
	1. KTYADR bazasi asosida kichik korxona va mikrofirmalarning jami roʻyxatini shakllantiradi.
2. Roʻyxatga statistik hisobot va maʼmuriy manbalardan moliyaviy koʻrsatkichlarni kiritadi.
3. Umumiy roʻyxatni yillik hisobot taqdim etuvchilar (A) va hisobot taqdim etishdan ozod etilganlarga (B) ajratadi.
4. A va B roʻyxatlarni 14 ta hudud (Qoraqalpogʻiston Respublikasi, viloyatlar va Toshkent sh.) kesimida tushum belgisi boʻyicha 4 ta stratalarga guruhlaydi.
	
	Har chorak 
oxirgi oyining 
10-sanasiga qadar

	
	
	
	
	
	
	

	
	
	
	
	
	
	

	4-bosqich
	
	Tadbirkorlik subʻektlari kuzatuvi va statistik biznes registrlar boshqarmasi
	
	1.Roʻyxatlarni 14 ta hududning har biri kesimida asosiy iqtisodiy faoliyat turlari boʻyicha guruhlaydi.
2. Har bir hudud boʻyicha tanlanma kuzatuvga tushadigan respondentlar roʻyxatini shakllantiradi.
3. Kuzatuvga tushgan respondentlarning elektron shakldagi roʻyxatini hududiy statistika boshqarmalariga yuboradi.
4. Kuzatuvga tushgan respondentlar roʻyxatini Milliy statistika qoʻmitasi rasmiy saytida joylashtiradi.
	
	Har chorak 
oxirgi oyining 
20-sanasiga qadar 



Har chorak 
oxirgi oyining 
22-sanasiga qadar


	
	
	
	
	
	
	

	
	
	
	
	
	
	

	5-bosqich
	
	Hududiy statistika boshqarmalari
	
	1. Kuzatuvga tushgan respondentlarni xabardor qilish chorasini koʻradi.

2. Savolnomani toʻldirish boʻyicha respondentlarga tushuntirishlar beradi.
3. Toʻldirilgan savolnomalarni qabul qilish va birlamchi qayta ishlashni taʼminlaydi.
4. Zarur hollarda, yuzaga kelgan savollarga respondentlar bilan aniqlik kiritadi.
	
	Har chorak 
oxirgi oyining 
30-sanasiga qadar
Har chorakda, kuzatuvlar davrida


	
	
	
	
	
	
	

	
	
	
	
	
	
	

	6-bosqich
	
	Tadbirkorlik subʻektlari kuzatuvi va statistik biznes registrlar boshqarmasi
	
	1. Qamrov holatini kunlik nazorat qilib boradi.
2. Tanlanma kuzatuv natijalari boʻyicha savolnoma maʼlumotlarini birlamchi qayta ishlashni tashkil etadi.
3. Kuzatuv natijalarini dastlabki tahlil qilish ishlarini amalga oshiradi.
	
	Kuzatuvlar davrida

Statistika ishlarini tayyorlash dasturiga muvofiq

	
	
	
	
	
	
	

	
	
	
	
	
	
	

	7-bosqich
	
	Tadbirkorlik subʻektlari kuzatuvi va statistik biznes registrlar boshqarmasi
	
	1. Tanlanma kuzatuvlar natijalarini umumlashtiradi hamda birlamchi maʼlumotlar bazasini shakllantiradi.
2. Tanlanma kuzatuv natijalari boʻyicha birlamchi maʼlumotlar bazasini tarmoq boshqarmalariga taqdim etadi.

3. Umumiy iqtisodiy muhit va biznesga boʻlgan ishonchni baholash boʻyicha maʼlumotlarni belgilangan tartibda eʼlon qilishni tashkil etadi.
	
	Kuzatuvlar 
tugashi bilan 
oʻn kun muddatda
Maʼlumotlar tayyor boʻlishi bilan 1 kun muddatda 

Statistika ishlarini tayyorlash dasturiga muvofiq

	
	
	
	
	
	
	

	
	
	Hududiy statistika boshqarmalari
	
	Tanlanma kuzatuv natijalariga koʻra hudud boʻyicha umumiy iqtisodiy muhit va biznesga boʻlgan ishonchni baholashga oid maʼlumotlarni belgilangan tartibda eʼlon qiladi.
	
	Hududiy statistika ishlarini tayyorlash dasturiga muvofiq

	
	
	
	
	
	
	

	8-bosqich
	
	Tarmoq statistikasi boshqarmalari
	
	Tanlanma kuzatuvlar natijalari asosida tegishli tarmoqlar boʻyicha statistika maʼlumotlarini shakllantiradi va belgilangan tartibda eʼlon qiladi.
	
	Statistika ishlarini tayyorlash dasturiga muvofiq

	
	
	
	
	
	
	














Kichik korxona va mikrofirmalar 
tanlanma kuzatuvini tashkil etish
 va oʻtkazish boʻyicha uslubiy nizomga
2-ilova

“Tushum” koʻrsatkichi nolga teng boʻlmagan kichik korxona 
va mikrofirmalar jamlanmasini tabaqalashtirish namunasi
1-jadval
“A” jamlanmaga tushgan kichik korxona va mikrofirmalarning 
“tushum” koʻrsatkichi boʻyicha tabaqalanishi
birlik
	Hududlar 
	A1 – yuqori
	A2 – oʻrta
	A3 – past
	A4 – juda past

	Oʻzbekiston Respublikasi
	
	
	
	

	Qoraqalpogʻiston Respublikasi
	
	
	
	

	 viloyatlar:
	
	
	
	

	Andijon 
	
	
	
	

	Buxoro 
	
	
	
	

	Jizzax 
	
	
	
	

	Qashqadaryo 
	
	
	
	

	Navoiy 
	
	
	
	

	Namangan 
	
	
	
	

	Samarqand 
	
	
	
	

	Surxondaryo 
	
	
	
	

	Sirdaryo 
	
	
	
	

	Toshkent 
	
	
	
	

	Fargʻona 
	
	
	
	

	Xorazm 
	
	
	
	

	Toshkent sh.
	
	
	
	


	
2-jadval
“B” jamlanmaga tushgan kichik korxona va mikrofirmalarning
“tushum” koʻrsatkichi boʻyicha tabaqalanishi
birlik
	Hududlar 
	B1 – yuqori
	B2 – oʻrta
	B3 – past
	B4 – juda past

	Oʻzbekiston Respublikasi
	
	
	
	

	Qoraqalpogʻiston Respublikasi
	
	
	
	

	 viloyatlar:
	
	
	
	

	Andijon 
	
	
	
	

	Buxoro 
	
	
	
	

	Jizzax 
	
	
	
	

	Qashqadaryo 
	
	
	
	

	Navoiy 
	
	
	
	

	Namangan 
	
	
	
	

	Samarqand 
	
	
	
	

	Surxondaryo 
	
	
	
	

	Sirdaryo 
	
	
	
	

	Toshkent 
	
	
	
	

	Fargʻona 
	
	
	
	

	Xorazm 
	
	
	
	

	Toshkent sh.
	
	
	
	


Kichik korxona va mikrofirmalar 
tanlanma kuzatuvini tashkil etish
 va oʻtkazish boʻyicha uslubiy nizomga
3-ilova

“Tushum” koʻrsatkichi nolga teng boʻlmagan 
kichik korxona va mikrofirmalarning jamlanmasini 
tabaqalashtirish namunasi
(har bir hudud boʻyicha)

3-jadval

birlik
	Strata -
Iqtisodiy 
faoliyat turi 
 (IFUT-2)
	A1 – yuqori
	A2 – oʻrta
	A3 – past
	A4 – juda past

	Qishloq xoʻjaligi 
(A)
	
	
	
	

	Sanoat
(BCDE)
	
	
	
	

	Qurilish (F)
	
	
	
	

	Savdo (G)
	
	
	
	

	Xizmatlar (H-S)
	
	
	
	

	Jami
	
	
	
	




4-jadval

birlik
	Strata -
Iqtisodiy 
faoliyat turi 
 (IFUT-2)
	B1 – yuqori
	B2 – oʻrta
	B3 – past
	B4 – juda past

	Qishloq xoʻjaligi 
(A)
	
	
	
	

	Sanoat
(BCDE)
	
	
	
	

	Qurilish (F)
	
	
	
	

	Savdo (G)
	
	
	
	

	Xizmatlar (H-S)
	
	
	
	

	Jami

Kichik korxona va mikrofirmalar 
tanlanma kuzatuvini tashkil etish
 va oʻtkazish boʻyicha uslubiy nizomga
4-ilova


Tanlanma kuzatuvlar natijalariga koʻra olingan maʼlumotlar asosida 
sanoat sohasi boʻyicha vaznlarni qoʻllash namunasi

	Stratalar
	Jami korxona soni
	Tanlab olingan tanlanmalar
	Vazn
(A/B)
	Savolnomani taqdim etganlar
	Bajarilish darajasi 
(D/B)
	Tuzatilgan omil
(B/D)
	Savolnomaga javob berish darajasi
(G/F)
	Tuzatish kiritilgan vazn
(F*C)

	
	A
	B
	C
	D
	E
	F
	G
	H

	High
	1434
	152
	9,43
	137
	0,90
	1,11
	1
	10,47

	Medium
	1089
	126
	8,64
	113
	0,90
	1,12
	1
	9,64

	Low
	915
	20
	45,75
	17
	0,85
	1,18
	1
	53,82

	Very low
	758
	16
	47,38
	13
	0,81
	1,23
	1
	58,31














4-ilovaning davomi

1-namuna misol: “Xizmat koʻrsatish” sohasi boʻyicha bitta hududda (masalan, Samarqand viloyatida) Medium (oʻrta) stratasiga tegishli korxonalar bor.
1-bosqich: Tanlanma va vaznni aniqlash
· Bosh jamlanma (A): 1000 ta korxona (jami roʻyxatda bor).
· Tanlab olinganlar (B): 100 ta korxona (soʻrovnoma yuborilgan).
· Dastlabki tanlov vazni (C): 1000 / 100 = 10,0
(Yaʼni, tanlanmadagi 1 ta korxona bosh jamlanmadagi 10 ta korxona nomidan gapiradi).
2-bosqich: Javob bermaganlar uchun tuzatish kiritish
· Savolnomani taqdim etganlar (D): 80 ta korxona (20 tasi javob bermadi yoki topilmadi).
· Bajarilish darajasi (E): 80 / 100 = 0,8 (yaʼni 80%).
· Tuzatish omili (F): 100 / 80 = 1,25
· Tuzatilgan yakuniy vazn (H): 10,0 x 1,25 = 12,5
3-bosqich: Koʻrsatkichlarni bosh jamlanmaga yoyish (Amaliy natija)
Soʻrovnomada qatnashgan oʻsha 80 ta korxona jami 400 ta yangi ish oʻrni yaratganini maʼlum qildi.
Hisoblash:
· Soʻrovnomadagi ish oʻrinlari: 400 ta.
· Tuzatilgan yakuniy vazn: 12,5.
· Bosh jamlanmadagi (viloyat boʻyicha) baholangan koʻrsatkich: 
400 x 12,5 = 5000 ta yangi ish oʻrni.
Xulosa: Tanlanma kuzatuvda faqat 80 ta korxonadan maʼlumot olingan, lekin toʻgʻri hisoblangan vazn (12,5) orqali butun boshli 1000 ta korxonadan iborat "Medium" stratasidagi holat baholandi.










4-ilovaning davomi

2-namuna misol: “Sanoat” sohasi boʻyicha bir hududda (masalan, Fargʻona viloyatida) eng yuqori koʻrsatkichlarga ega boʻlgan High (yuqori) stratasiga tegishli  sanoat yoʻnalishidagi kichik korxonalar guruhi mavjud.
1. Vaznlarni hisoblash:

	Koʻrsatkich nomi
	Belgila-nishi
	Qiymati
	Izoh

	Jami korxonalar soni
	A
	500
	Bosh jamlanmadagi jami korxonalar

	Tanlab olinganlar soni
	B
	100
	Soʻrovnoma yuborilgan respondentlar

	Dastlabki tanlov vazni
	C (A/B)
	5,0
	Har 1 ta korxona 5 tasini ifodalaydi

	Savolnomani taqdim etganlar
	D
	90
	Haqiqatda javob berganlar

	Bajarilish darajasi
	E (D/B)
	0,9
	90% respondent qamrab olindi

	Tuzatish koeffitsiyenti
	F (B/D)
	1,11
	Javob bermagan 10% uchun tuzatish

	Tuzatilgan yakuniy vazn
	H (C*F)
	5,55
	Yakuniy statistik vazn



2. Ishlab chiqarish hajmini hisoblash
Ushbu vazn ishlab chiqarilgan mahsulot hajmiga tatbiq etiladi.
Tanlanma kuzatuv natijasida savolnoma toʻldirgan 90 ta sanoat korxonasi chorak davomida jami 180 milliard soʻmlik mahsulot ishlab chiqarganligini maʼlum qildi.
Hisoblash:
1. Tanlanma kuzatuv boʻyicha jami hajm: 180 mlrd soʻm.
2. Tuzatilgan yakuniy vazn (H): 5,55.
3. Bosh jamlanma (butun viloyatdagi "High" stratasi) boʻyicha baholangan hajm: 180 x 5,55 = 999 mlrd soʻm.
Xulosa: Statistik hisob-kitoblarga koʻra, ushbu hududdagi "High" guruhiga kiruvchi barcha korxonalarning choraklik ishlab chiqarish hajmi taxminan 
1 trillion soʻmni tashkil etadi.



